Τρύφων Ζαχαριάδης

Ο Τρύφων Ζαχαριάδης, είναι ψυχαναλυτικός θεραπευτής και συγγραφέας. Γεννήθηκε στην Αθήνα. Παρακολούθησε μαθήματα ζωγραφικής στην Ακαδημία Καλών Τεχνών της Bologna. Σπούδασε Δημόσιο Δίκαιο και Πολιτικές Επιστήμες στη Νομική σχολή του Πανεπιστημίου Αθηνών (Πτυχίο1979).

Στο τέλος της δεκαετίας του ’70 στράφηκε σ’ ένα διαφορετικό πεδίο γνώσης, προσεγγίζοντας την οπτική της ψυχαναλυτικής θεωρίας με μελέτη, προσωπική ανάλυση κι εκπαίδευση.  Σταδιακά η ψυχοθεραπεία οριοθέτησε το αντικείμενο της ενασχόλησής του.

Υπήρξε επιστημονικός συνεργάτης (1983–1993) στο Κέντρο Μελετών Τεκμηρίωσης και Εκπαίδευσης (ΚΕΜΕΤΕ) σε θέματα Εργασιακών Σχέσεων-Ανθρώπινων Σχέσεων. Λειτούργησε εθελοντικά (1986-2006) ομάδα κοινωνικής  θεραπείας με γονείς παιδιών ΑΜΕΑ. Ανέλαβε το 1992 και διατηρεί έως σήμερα τη συνδιεύθυνση του Ινστιτούτου Σύγχρονης Παιδαγωγικής.

Με πρωτοβουλία του (2018), συνεργαζόμενος με παλαιούς μαθητές του, συνιδρύουν το Ελληνικό Εκπαιδευτικό Ινστιτούτο Αναλυτικής Ψυχοθεραπείας Ομάδας και Οικογένειας (elekin.gr), αναλαμβάνοντας για την αρχική τετραετία Πρόεδρος.

Είναι Διευθυντής του Ινστιτούτου Ψυχοθεραπείας και Συναισθηματικής Ανέλιξης, τακτικό μέλος της Εθνικής Εταιρείας Ψυχοθεραπευτών Ελλάδος,  του Ευρωπαϊκού Συλλόγου Ψυχοθεραπείας (E.A.P.), της International Association for Group Psychotherapy and Group Processes, της International Family Therapy Association κ. ά.

Συνεργάστηκε ως εκπαιδευτής-διδάσκων με την Πανεπιστημιακή κλινική του Αιγινήτειου νοσοκομείου (2007-2009), με το Τμήμα Φιλοσοφίας Παιδαγωγικής και Ψυχολογίας του Πανεπιστημίου Αθηνών (2011-2012), με το μεταπτυχιακό πρόγραμμα σπουδών συστηματικής Θεολογίας του Πανεπιστημίου Αθηνών (2011-2013), με το Παιδαγωγικό Ινστιτούτο (2011-2013) ως εμπειρογνώμονας σε πρόγραμμα σχέσεων της σχολικής κοινότητας), καθώς και με φορείς ΚΕΘΕΑ, Ίδρυμα Μείζονος Ελληνισμού, Ίδρυμα Θεοχαράκη, Ίδρυμα Αικατερίνης Λασκαρίδη (Πειραιάς), Πορφυρογένειο ίδρυμα (Αγριά Βόλου), Ανοιχτό Λαϊκό Πανεπιστήμιο Κρήτης, ΕΛΚΕΠΑ, Εθνικό Οργανισμό Πρόνοιας, κ.ά.

Στα Ελληνικά Γράμματα εμφανίστηκε το 1970 με την ποιητική συλλογή ΛΥΠΕΣ, ακολούθησαν τα βιβλία Εγώ, Διηγήματα, 1972, Μετά ή 29η, Ποίηση (Ιωλκός), 1982, Περίπτωση για νηφάλιους, Νουβέλα (Comteko), 1987, Ποιος εκπαιδεύει συναισθηματικά Ποιον, Δοκίμιο (Ελληνικά Γράμματα), 2009, (επανέκδοση 2011, Τόπος), (επανέκδοση 2018, Αρμός), Παλαιά Βιογραφία, Ποίηση (Αρμός), 2015, Συντροφικότητα Αποχωρισμός, Δοκίμιο (Αρμός), 2015, Τι έγινε ρε Φωτεινή, μυθιστόρημα 2017, (Αρμός). Το δαχτυλίδι της κυρίας Αλίξ, μυθιστόρημα 2019, (Αρμός).

Βιβλιογραφία 
 ΤΙ ΕΓΙΝΕ ΡΕ ΦΩΤΕΙΝΗ; Μυθιστόρημα, Εκδόσεις ΑΡΜΟΣ 2017, σελ 324
 ΣΥΝΤΡΟΦΙΚΟΤΗΤΑ / ΑΠΟΧΩΡΙΣΜΟΣ, Δοκίμιο, Εκδόσεις ΑΡΜΟΣ 2015
 ΠΑΛΑΙΑ ΒΙΟΓΡΑΦΙΑ, Ποίηση, Εκδόσεις ΑΡΜΟΣ 2015
 
 
 ΠΕΡΙΠΤΩΣΗ ΓΙΑ ΝΗΦΑΛΙΟΥΣ, νουβέλα 1987 (Comteko)
ΜΕΤΑ ή 29η, ποίηση 1982 (Ιωλκός)
ΕΓΩ, διηγήματα 1972
ΛΥΠΕΣ, ποίηση, 1970

ΣΥΜΜΕΤΟΧΗ ΣΕ ΣΥΛΛΟΓΙΚΕΣ ΕΚΔΟΣΕΙΣ
 ΕΓΩ ΚΙ ΕΣΥ ... ΚΑΙ ΟΙ ΑΛΛΟΙ, Δοκίμια, Εκδόσεις ΑΡΜΟΣ 2011, ISBN 9789605276744 , σελ 302 (συγγραφείς: Γιώργος Κίσσας, Χάρις Κατάκη, Ματθαίος Γιωσαφάτ, Βασίλειος Θερμός, Ελένη Αγγελοπούλου - Καραγιάννη, Τρύφωνας Ζαχαριάδης, Φιφή Βερβελίδου, Κυριάκος Βλασσόπουλος, Αθηνά Ανδρουτσοπούλου, Δημήτρης Κυριαζής, Χρήστος Ζιούβας, Χριστίνα Μιχαλοπούλου)
 ΟΙΚΟΓΕΝΕΙΑ ΣΕ ΚΡΙΣΗ, Δοκίμια, Εκδόσεις ΑΚΡΙΤΑΣ 2009, ISBN 9789603283515, σελ 334 (συγγραφείς: Μάρω Βαμβουνάκη, Ματθαίος Γιωσαφάτ, Γαλάτεια Γρηγοριάδου - Σουρέλη, Αρχιμ.Μακάριος Γρινιεζάκης, Μαρία Δημητριάδου, Τρύφωνας Ζαχαριάδης, Αγγελική Ζούρα - Μαστρομιχαλάκη, π. Βασίλειος Θερμός, π.Αντώνιος Καλλιγέρης, Ελένη Αγγελοπούλου - Καραγιάννη, Αλέξανδρος Κατσιάρας, π. Ανδρέας Κονάνος, Γιώργος Κόρδης, Πανωραία Κουφογιάννη - Καρκανιά, Ηλίας Λιαμής, Ντίνα Πετροπούλου, π.Σταμάτης Σκλήρης, Ντέμη Σταυροπούλου, π.Φιλόθεος Φάρος)

Παραπομπές

Πηγές – Εξωτερικές συνδέσεις  
Επίσημη ιστοσελίδα
Bιβλιογραφία στην ιστοσελίδα www.biblionet.gr: [http://www.biblionet.gr/book/148846/%CE%96%CE%B1%CF%87%CE%B1%CF%81%CE%B9%CE%AC%CE%B4%CE%B7%CF%82,_%CE%A4%CF%81%CF%8D%CF%86%CF%89%CE%BD/%CE%A0%CE%BF%CE%B9%CE%BF%CF%82_%CE%B5%CE%BA%CF%80%CE%B1%CE%B9%CE%B4%CE%B5%CF%8D%CE%B5%CE%B9_%CF%83%CF%85%CE%BD%CE%B1%CE%B9%CF%83%CE%B8%CE%B7%CE%BC%CE%B1%CF%84%CE%B9%CE%BA%CE%AC_%CF%80%CE%BF%CE%B9%CE%BF%CE%BD
σε συλλογικούς τόμους [http://www.biblionet.gr/book/140114/%CE%A3%CF%85%CE%BB%CE%BB%CE%BF%CE%B3%CE%B9%CE%BA%CF%8C_%CE%AD%CF%81%CE%B3%CE%BF/%CE%9F%CE%B9%CE%BA%CE%BF%CE%B3%CE%AD%CE%BD%CE%B5%CE%B9%CE%B1_%CF%83%CE%B5_%CE%BA%CF%81%CE%AF%CF%83%CE%B7

Έλληνες συγγραφείς
Έλληνες ψυχολόγοι